Presentació del projecte audiovisual ‘I tu, només tu’
24 de gener 2019

El pròxim 2 de març es presentarà en el Casal Jove de Port de Sagunt, el projecte audiovisual: ‘I tu, només tu’, dirigit per Alberto Rey, dins de la programació organitzada per l'àrea d'Igualtat de l'Ajuntament de Sagunt, que estendrà les seues activitats durant tot el mes de març, amb motiu del ‘8 de març, Dia Internacional de la Dona Treballadora’. Este projecte consta d'un videoclip que reinterpreta l'himne feminista del grup El Diluvi en Llengua de Signes: ‘I tu, només tu’.

  

Produït per Veus Produccions, en el projecte també es troben: l'estudiant de psicologia, artista i productora: Esther Martínez Roca, el dissenyador gràfic: Óscar García i el compositor: Fernando Ros, i compta amb el suport de la pròpia regidoria d'Igualtat, la Escola Jove de Cinema, i FESORD (Federació de Persones Sordes de la Comunitat Valenciana), Saiganthé tea shop i el grup musical El Diluvi, qui dóna lletra i música a la cançó: _I tu, sols tu_.

  

En declaracions de María Giménez, regidora d'Igualtat: “**El vídeo ens conta la història d'una xiqueta sorda que en principi s'avergonyeix de la seua diversitat funcional i s'aïlla del món per les pors que li provoca la societat excloent-se d'esta, fins que aconseguix apoderar-se, acceptar-se i ser la dona que vol ser. Per tant, es tracta d'una història de lluita per la igualtat de les dones sordes, per a visibilitzar-les mitjançant la llengua de signes, que és la seua eina d'apoderament, la seua forma de vida, la seua cultura i identitat. Dones que lluiten contra la incomprensió, contra els seus _handicaps_ i pels seus drets, en un món de barreres i desconeixement. Projectes de semblant temàtica social, en els quals es reivindiquen drets de col·lectius que encara lluiten per ser igualitaris, són fonamentals com eina cultural per a mostrar des d'una esfera audiovisual, situacions que són necessàries visibilitzar, per a fer una societat inclusiva i tolerant cap a totes i tots, sense barreres de cap mena**”.

  

El videoclip combinarà tècniques de ficció i animació _stop-motion_ (tècnica d'animació en la qual Veus Produccions està especialitzada), emprant-se esta última per a fer l'ullet a la història Sagunt i Port de Sagunt, destacant les figures femenines clau de la nostra població.

  

Des de l'equip que dirigix i prodüix el projecte, Veus Produccions, declara que: "**decidim crear un projecte en el qual busquem ser l'altaveu de la dona sorda, atés que en la seua quotidianitat es veuen triplement discriminades: ser dones, ser persones amb discapacitat i tindre la seua pròpia llengua, la llengua de signes. Creiem que és necessari assumir un paper de construcció i revelar-nos contra totes les barreres. La nostra missió va encaminada a aconseguir una igualtat real i efectiva, que visibilitze a la dona sorda dins de la comunitat a través del seu vehicle de comunicació: la Llengua de Signes**”.

![](/media/diglan0l/57_c_foto.jpg)  
  

*   [](http://www.facebook.com/sharer.php?u=https://aytosagunto.es/va/actualitat/presentacio-del-projecte-audiovisual-i-tu-nomes-tu/ "Facebook")
*   [](http://twitter.com/share?url=https://aytosagunto.es/va/actualitat/presentacio-del-projecte-audiovisual-i-tu-nomes-tu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/presentacio-del-projecte-audiovisual-i-tu-nomes-tu/ "Linked In")
*   [](mailto:?body=https://aytosagunto.es/va/actualitat/presentacio-del-projecte-audiovisual-i-tu-nomes-tu/)